Ο **Γυμναστικός Σύλλογος Κύμης** είναι ελληνικό αθλητικό σωματείο που δραστηριοποιείται στην κωμόπολη της Κύμης, στην Εύβοια, όπου και βρίσκεται η έδρα του, το Κλειστό Γυμναστήριο Κύμης «Νίκος Μαρίνος». Επίσημο έτος ίδρυσής του είναι το 2010 και στο έμβλημά του εμφανίζεται η θεά Αθηνά. Αγωνίζεται με χρώματα το μπλε και το λευκό. Διατηρεί τμήματα ανδρικής καλαθοσφαίρισης και γυναικείας πετοσφαίρισης όλων των ηλικιακών ομάδων, ωστόσο μέλη του καλλιεργούν και άλλες δραστηριότητες: πεζοπορία, ποδηλασία, τρέξιμο αντοχής και φωτογραφία.

Τμήμα καλαθοσφαίρισης ανδρών
----------------------------

### Ιστορική αναδρομή

#### Ίδρυση

Ο Γ.Σ. Κύμης ήταν ιστορικός σύλλογος της πόλης με χρονολογία ίδρυσης το 1893. Ήταν ένας εκ των ιδρυτών του Σ.Ε.Γ.Α.Σ. που με την πάροδο των δεκαετιών είχε αδρανοποιηθεί. Ο σύγχρονος σύλλογος ιδρύθηκε από παρέα ερασιτεχνών αθλητών που εξασφάλισαν το καταστατικό του παλαιού συλλόγου από τον τότε κάτοχο του, στον οποίο είχε περάσει από γενιά σε γενιά.

Η αγωνιστική δραστηριότητα του σύγχρονου συλλόγου ξεκίνησε επισήμως το 2010 με τη δημιουργία τμήματος ανδρικής καλαθοσφαίρισης. Ξεκίνησε την πορεία του πολύ δυναμικά, πετυχαίνοντας άμεσα διαδοχικές ανόδους από τα τοπικά Πρωταθλήματα που διοργανώνει η Ε.Σ.ΚΑ.Σ.Ε. μέχρι τις εθνικές κατηγορίες.

#### Ξεκίνημα στα Τοπικά Πρωταθλήματα (2010 - 2013)

Κατά το ξεκίνημά του την αγωνιστική περίοδο 2010-11 ο σύλλογος εντάχθηκε στο δυναμικό της Γ΄ Κατηγορίας Ε.Σ.ΚΑ.Σ.Ε. Κατάφερε να ανέλθει άμεσα στη Β΄ Κατηγορία στα πλαίσια της οποίας αγωνίστηκε την περίοδο 2011-12. Διατηρώντας την αρχική του ώθηση, το επόμενο μόλις καλοκαίρι κέρδισε το εισιτήριο για την Α΄ Κατηγορία Ανδρών.

Το Μάιο του 2012 καθήκοντα πρώτου προπονητή ανέλαβε ο Βασίλης Μπρατσιάκος με βοηθό το Γιώργο Τσακοφίτη. Η άνοδος του συλλόγου στη Γ΄ Εθνική Κατηγορία επετεύχθη μετά το πέρας της επόμενης χρονιάς, 2012-13, παρά την έλλειψη πείρας στο επίπεδο αυτό. Συγκεκριμένα η Κύμη κατέκτησε το Πρωτάθλημα της Α΄ Κατηγορίας Ε.Σ.ΚΑ.Σ.Ε. αντιμετωπίζοντας στη σειρά των Τελικών το συντοπίτη της Α.Ο. Κύμης. Το εμπόδιο του τελευταίου ξεπέρασε επιτυχώς φέρνοντας τη σειρά στις 3-1 νίκες. Αξιοσημείωτα η ομάδα ολοκλήρωσε αήττητη την κανονική διάρκεια του πρωταθλήματος, ενώ υπέστη τη μοναδική ήττα της στον πρώτο τελικό.

#### Ανοδική πορεία στις εθνικές κατηγορίες (2013 - σήμερα)

Συνεχίζοντας με τον ίδιο προπονητή, ο Γ.Σ. Κύμης αποτέλεσε μία από τις 11 ομάδες που συνέθεσαν το 2ο Όμιλο Νότου της Γ΄ Εθνικής Κατηγορίας για τη χρονιά 2013-14. Η πορεία του συλλόγου υπήρξε για μια ακόμη χρονιά εξαιρετική, με αποτέλεσμα να αναδειχθεί Πρωταθλητής, πετυχαίνοντας παράλληλα την τέταρτη για αυτόν συνεχόμενη άνοδο κατηγορίας. Ειδικότερα τερμάτισε με 19 νίκες και 1 μόλις ήττα (εκτός έδρας από τον Εργοτέλη με σκορ 84-76).

Την επόμενη περίοδο 2014-15 ο σύλλογος της Κύμης διαγωνίστηκε στο Πρωτάθλημα της Β΄ Εθνικής Κατηγορίας και ειδικότερα στον Όμιλο Νότου. Συνεχίζοντας την ανοδική του πορεία, κατέκτησε και πάλι την κορυφή του τελικού βαθμολογικού πίνακα, έχοντας συλλέξει 24 νίκες και 2 ήττες απέναντι σε 13 αντιπάλους, διατηρώντας το αήττητο στην έδρα του. Παράλληλα απέκτησε και το δικαίωμα ανόδου στην Α2 Εθνική Κατηγορία.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαία Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2013-14 | 4 | Γ΄ Εθνική | 1 | - | 19-1 | - | - |  | - | - | – | – | – |
| 2014-15 | 3 | Β΄ Εθνική | 1 | - | 24-2 | - | - |  | - | - | – | – | – |
| 2015-16 | 2 | Α2 Εθνική | 1 | - | - | - | - |  | - | - | – | – | – |

### Πρόσωπα

**Διακεκριμένοι καλαθοσφαιριστές**| 

| Εθν | Ονοματεπώνυμο | Θητεία |
| --- | --- | --- |
| Έλληνας | Δημήτρης Αράπης | 2016 - σημ. |
| Έλληνας | Σωκράτης Γκιζόγιαννης | 2014 - σημ. |
| Έλληνας | Γιάννης Κακιούζης | 2014 - σημ. |
| Έλληνας | Διονύσης Καπινιάρης | 2014 - 2015 |
| Έλληνας | Παναγιώτης Κατράνας | 2013 - σημ. |
| Έλληνας | Μάρκος Κολώκας | 2014 - 2015 |
| Έλληνας | Θάνος Κωνσταντακόπουλος | 2014 - σημ. |
| Έλληνας | Δημήτρης Λόλας | 2014 - σημ. |

 | 

| Εθν | Ονοματεπώνυμο | Θητεία |
| --- | --- | --- |
| Έλληνας | Δημήτρης Παπαντωνίου | 2013 - σημ. |
| Έλληνας | Παντελής Σέττος | 2012 - σημ. |
| Έλληνας | Άγγελος Σιαμανδούρας | 2013 - 2015 |
| Έλληνας | Στέλιος Σκουλούδης | 2014 - σημ. |
| Έλληνας | Σταύρος Τουντζιαράκης | 2015 - σημ. |
| Έλληνας | Κωνσταντίνος Φώτης | 2012 - 2013 |
| Σέρβος Έλληνας | Ιγκόρ Μιλόσεβιτς | 2014 - σημ. |
| Λιθουανός | Βάιντας Καρινιάουσκας | 2015 - σημ. |

 |

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2015-16, ο Γ.Σ. Κύμης λαμβάνει μέρος στο Πρωτάθλημα της Α2 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης.

Την περίοδο αυτή ο σύλλογος της Κύμης πραγματοποίησε το ντεμπούτο του και στο Κύπελλο Ελλάδος, γνωρίζοντας τον αποκλεισμό στην Α΄ Φάση κατόπιν ήττας από τον Προμηθέα Πατρών με σκορ 62-64.

Έδρα του συλλόγου είναι το Κλειστό Γυμναστήριο Κύμης «Νίκος Μαρίνος», χωρητικότητας 500 θεατών. Πρόεδρος του διοικητικού συμβουλίου είναι ο Αλέξανδρος Θεοδώρου  και γενικός αρχηγός του τμήματος ο πρώην καλαθοσφαιριστής Μάρκος Κολώκας. Καθήκοντα πρώτου προπονητή διατηρεί από το Μάιο του 2012 ο Βασίλης Μπρατσιάκος με συνεργάτες την φετινή σεζόν τους Νίκο Κότσιαρη και Ισίδωρο Κουτσό, ενώ γυμναστής της ομάδας είναι ο Δημήτρης Πασπαλάς. Το ρόστερ του Γ.Σ. Κύμης για την αγωνιστική περίοδο 2015-16 συνθέτουν οι παρακάτω αθλητές:

  


| Γ.Σ. Κύμης - Roster 2015–16 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
| 4 | Έλληνας | Τουντζιαράκης, Σταύρος | 5 | 1987 | 210 cm |
| 5 | Σέρβος Έλληνας | Μιλόσεβιτς, Ιγκόρ | 1-2 | 1986 | 193 cm |
| 6 | Έλληνας | Σέττος, Παντελής (C) | 1 | 1987 | 180 cm |
| 7 | Έλληνας | Κακιούζης, Γιάννης | 3-4 | 1978 | 205 cm |
| 8 | Έλληνας | Παπαντωνίου, Δημήτρης | 1-2 | 1983 | 185 cm |
| 9 | Λιθουανός | Καρινιάουσκας, Βάιντας | 1-2 | 1993 | 197 cm |
| 10 | Έλληνας | Κατράνας, Παναγιώτης | 3-4 | 1985 | 203 cm |
| 12 | Έλληνας | Γκιζόγιαννης, Σωκράτης | 4-5 | 1982 | 200 cm |
| 13 | Έλληνας | Κωνσταντακόπουλος, Θάνος | 1-2 | 1988 | 197 cm |
| 14 | Έλληνας | Σκουλούδης, Στέλιος | 5 | 1994 | 205 cm |
| 16 | Έλληνας | Ψαθάς, Γιάννης | 4 | 1983 | 198 cm |
| 17 | Έλληνας | Αράπης, Δημήτρης | 3-4 | 1990 | 202 cm |
| 18 | Έλληνας | Σιγκούνας, Αλέξανδρος | 3-4 | 1988 | 202 cm |
| 19 | Έλληνας | Λόλας, Δημήτρης | 3 | 1986 | 203 cm |

|  |
| --- |
| Προπονητής: Βασίλης Μπρατσιάκος Έλληνας |
|  |
| *Ενημέρωση: 1 Δεκεμβρίου 2015* |

Τμήμα πετοσφαίρισης γυναικών
----------------------------

Το 2014 ο σύλλογος δημιούργησε τμήμα γυναικείας πετοσφαίρισης. Στα πρώτα του βήματα αυτό λαμβάνει μέρος στα τοπικά Πρωταθλήματα που διοργανώνει η Ένωση Σωματείων Πετοσφαίρισης Αθήνας και Ανατολικής Αττικής.

Έδρα του συλλόγου είναι το Κλειστό Γυμναστήριο Κύμης «Νίκος Μαρίνος», χωρητικότητας 500 θεατών περίπου.

Σημειώσεις
----------

***α.** **^**  Οι πρώτοι αθλητές αυτής της ομάδας, που στην συντριπτική πλειοψηφία τους μεγάλωσαν και ζουν στην Κύμη, ήταν οι: Γιώργος Γέραλης, Γεώργιος Γλάρος, Νικόλαος Γλυκός, Κωνσταντίνος Δημάς, Προκόπιος Δούνας, Χαράλαμπος Κωνσταντούρας, Aλέξανδρος Θεοδώρου, Ιωάννης Ιορδανίδης, Νικόλαος Κουτέλος, Ελευθέριος Μαλανδρής, Νικόλαος Γιαννιός, Δημήτριος Γιαννακός, Ευάγγελος Σέγκος, Ελευθέριος Πόγκας, Αναστάσιος Πέτσας, Χρήστος Μπασινάς, Βασίλειος Παπασταμέλος, Νίκος Πολιτάκης, Βασίλειος Σιδεράκης, Δημήτριος Σιδεράκης, Ιωάννης Σπανός, Σπυρίδων Τσικλιδής, Περικλής Ψύχας.*
Παραπομπές
----------

1. ↑  «Γ.Σ. Κύμης» Αρχειοθετήθηκε 2018-05-15 στο Wayback Machine. πληροφορίες στον επίσημο ιστότοπο του συλλόγου.
2. 1 2 3  «Ο Mr. "success story" της Κύμης», συνέντευξη του Αλέξανδρου Θεοδώρου στον ιστότοπο Sport24.gr, 5 Μαΐου 2015.
3. 1 2 3 4 5  «Η ομάδα» Αρχειοθετήθηκε 2015-11-30 στο Wayback Machine. πληροφορίες στον επίσημο ιστότοπο του συλλόγου.
4. 1 2  «Ανάληψη τεχνικής ηγεσίας από τον Βασίλη Μπρατσιάκο», άρθρο στον ιστότοπο EviaPortal.gr, 29 Μαΐου 2012.
5. ↑  «Πρωταθλητής ο Γ.Σ.Κύμης»[*νεκρός σύνδεσμος*], άρθρο στον ιστότοπο StarSports.gr, 29 Απριλίου 2013.
6. ↑  «Kι άλλος πρωταθλητής από την Κύμη», άρθρο στον ιστότοπο Egnomi.gr, 28 Απριλίου 2013.
7. ↑  «Η Κύμη είναι από φέτος το κέντρο του μπάσκετ στην Εύβοια» Αρχειοθετήθηκε 2014-07-24 στο Wayback Machine. συνέντευξη των αθλητών Κωνσταντίνου Φώτη και Παντελή Σέττου στον ιστότοπο Kimanews.gr, αναδημοσίευση από τον ιστότοπο BasketWorld.gr, 4 Ιουνίου 2013.
8. ↑  «ΕΣΚΑΣΕ: Στη Γ’ Εθνική ο Γ.Σ. Κύμης», άρθρο στον ιστότοπο OnSports.gr, 3 Μαΐου 2013.
9. ↑  «Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
10. 1 2  «Αποτελέσματα 2ου ομίλου Νότου (22η αγ.)», άρθρο στον ιστότοπο InfoBasket.gr, 27 Απριλίου 2014.
11. ↑  «Άνετη επικράτηση του Εργοτέλη 84-76 απέναντι στην πρωτοπόρο Κύμη»[*νεκρός σύνδεσμος*], άρθρο στον ιστότοπο του Κρήτη Σπορ FM, 30 Μαρτίου 2014.
12. 1 2  «Πρόγραμμα & Βαθμολογία Β' Εθνικής Κατηγορίας Ανδρών (Νότος) 2014-2015» Αρχειοθετήθηκε 2017-07-25 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
13. 1 2  «Β' Εθνική (Νότος) / 25η αγωνιστική: Στην Α2 ο ΓΣ Κύμης», άρθρο στον ιστότοπο InfoBasket.gr, 3 Μαΐου 2015.
14. ↑  «Πρόγραμμα & Βαθμολογία Α2 Εθνικής Κατηγορίας Ανδρών 2015-2016» Αρχειοθετήθηκε 2018-10-06 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
15. ↑  «Αποχαιρέτησε το κύπελλο, επικεντρώνεται στο πρωτάθλημα ο Γυμναστικός Σύλλογος Κύμης», άρθρο στον ιστότοπο EviaPortal.gr, 24 Σεπτεμβρίου 2015.
16. ↑  «Με το... καλημέρα ντέρμπι», άρθρο στον ιστότοπο Sport24.gr, 23 Σεπτεμβρίου 2015.
17. 1 2  «Έδρα - Εγκαταστάσεις» Αρχειοθετήθηκε 2013-10-02 στο Wayback Machine. πληροφορίες στον επίσημο ιστότοπο του συλλόγου.
18. ↑  «Γενικός Αρχηγός στην Κύμη ο Κολώκας», άρθρο στον ιστότοπο Sport24.gr, 23 Μαΐου 2015.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* «Γ.Σ. Κύμης», επίσημος ιστότοπος του συλλόγου.